Man rodbehandler typisk en tand med henblik på at fjerne bakterier og dødt nervevæv fra tandens rodkanal, hvilket kan skyldes manglende behandling af huller i tænderne, et dybt cariesangreb eller en knækket tand. Behandles dette ikke i tide kan de forvolde stor skade og ikke mindst voldsomme smerter, da der med tiden vil opstå infektion i tandens rodkanaler. En anden årsag kan også være kronisk rodbetændelse. Der er ikke nødvendigvis smerte forbundet med denne lidelse, men behandling er nødvendig, da bakterierne fra betændelsen kan sprede sig til blodet.